У паняцця ёсць і іншыя значэнні, гл. Аульс.
**Ау́льс**, або **Ау́льсаўскія могілкі** — адзіныя дзеючыя могілкі ў г. Гродне Гродзенскай вобласці Беларусі. Размешчаны на ўсходняй ускраіне горада, каля былой вёскі Аульс (з 2008 года ў межах горада), ад якой і пайшла назва. Замаюць плошчу каля 50 гектараў. На могілках пахавана каля 30 тысяч чалавек.

Узніклі ў пачатку 1990-х гадоў на месцы старога гадавальніка раслін. Мясцовыя ўлады меркавалі, што ў горадзе будзе збудаваны крэматорый, а на могілках з’явіцца калумбарый — і пашыраць могілкавую тэрыторыю не будуць. Аднак гэтага не адбылося і могілкі імкліва разрасталіся. У пачатку 2000-х гадоў адбылася першая спроба пашырыць могілкі за кошт суседняй дубровы, але мясцовыя жыхары здолелі яе абараніць.

30 лістапада 2011 года на могілках былі ўрачыста перапахаваныя астанкі 119 астанкаў чырвонаармейцаў, які загінулі ў гады Вялікай Айчыннай вайны. Астанкі былі знойдзены ў час пошукавых работ у мікрараёне «Фолюш» (118 — астанкі загінуўшых у шталазе № 324, астанкі аднаго воіна знайдзены ў час раскопак недалёка ад дома № 127 па вул. Суворава).

У маі 2018 года пачалася вырубка 23 га дубровы.

Калумбарый
----------

У сакавіку 2023 года стала вядома, што на могілках пабудуюць першы ў Гродне калумбарый. Яго пабудавалі ў ліпені 2023 года праз дарогу ад старых могілак, насупраць канцавога прыпынку аўтобуса №13. Калумбарый складаецца са 136 бетонныйх пліт, у кожнай па восем ячэек. Агулам там можна размясціць 1088 урнаў з прахам памерлых.

Вядомыя асобы
-------------

* Валерый Задаля (псеўданім *Антон Лабовіч*; 1953—2007) — беларускі журналіст, грамадска-палітычны дзеяч
* Уладзімір Кісель (1922—1999) — педагог, удзельнік антысавецкага падпольнага руху
* Зміцер Іваноўскі (1957—2013) — беларускі мастак, грамадскі актывіст.
* Іван Якаўлевіч Лепешаў (1924—2014) — беларускі мовазнавец.

У брацкай магіле на гарадскіх могілках «Аульс» (станам на 2017 год) пахавана каля 5 тысяч салдат, з іх вядомых — 3 тысячы (па знойдзеных і прачытаных медальёнах, а таксама вядомыя па даных спісу імёнаў загінуўшых у шталазе № 324 і адноўленых Цэнтральным архівам Міністэрства абароны Расійскай Федэрацыі).

Зноскі
------

1. 1 2 3  В Гродно расширяют крупное кладбище, вырубая дубраву — «зеленый щит» между живыми и мертвыми Архівавана 19 снежня 2018.
2. ↑  Жыве Памяць(недаступная спасылка)
3. ↑  *vasia11*. Першы калумбарый у Гродне з'явіцца на Аульсе  (бел.). *Hrodna.life* (9 сакавіка 2023). Праверана 13 лютага 2024.
4. ↑  *antonio*. На могілках у Гродне з'явіўся першы калумбарый. Усе месцы пакуль вольныя  (бел.). *Hrodna.life* (26 ліпеня 2023). Праверана 13 лютага 2024.
5. ↑  Каляндар памятных і круглых датаў Гарадзеншчыны на снежань 2018 году Архівавана 10 снежня 2018.
6. ↑  Пошук праз гады. У Гродне ушанаваць памяць байца, які загінуў у 1942 годзе ў шталагу, прыехалі яго сваякі з Сочы(недаступная спасылка)

| ⛭Могілкі Гродна |
| --- |
| Канфесійныя | 
* каталіцкія фарныя (вул. Антонава)
* каталіцкія занёманскія (вул.Перамогі)
* каталіцкія Пярэселкі (ур. Пышкі)
* праваслаўныя (вул. Антонава)
* яўрэйскія занёманскія

 |
| Агульнагарадскія | 
* вайсковыя
* па праспекце Касманаўтаў
* у Аульсе

 |
| Зруйнаваныя | 
* новыя яўрэйскія
* старыя яўрэйскія
* лютэранскія

 |